
Tisztelt Képviselő-testület!

Tárgy: Tájékoztatás a zuglói várakozási övezetet érintő szakértői anyagról
I. Előzmények

Budapest Főváros Önkormányzata Közgyűlése 2019. november 27-én módosította a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (IV. 4.) Főv. Kgy. rendeletét a parkolójegy kiadó automaták elhelyezési távolsága tekintetében.
A Képviselő-testület 2019. december 12-én tárgyalta Rózsa András alpolgármester a „Parkoló automaták beszerzése és üzembe helyezése, továbbá parkoló automaták műszaki jellegű üzemeltetése (karbantartása) Budapest XIV. kerület Zugló közigazgatási területén” tárgyú, közbeszerzési eljárás lezárása című előterjesztését. 
Az előterjesztésben is olvasható és a napirend megtárgyalása során is felmerült, hogy a megváltozott fővárosi rendelet miatt az engedélyezett forgalomtechnikai terveket a tervezővel át kell nézetni, ill. megvizsgáltatni a parkolójegy automaták elhelyezési távolsága növelésének lehetőségét és hatását. 
II. Vélemények
Zugló Önkormányzat 2020. január 15-én megbízta Sipos László városi közlekedéstervezési, forgalomszervezési közlekedési rendszer-és hálózattervezési szakértőt a 

I. Budapest XIV. Mexikói út – Kacsóh Pongrác u. – Kassai tér – Szikszó park – Lőcsei út – Erzsébet királyné útja által határolt területen, továbbá a Mexikói út – Erzsébet királyné útja  – Lőcsei út – Csömöri út – Thököly út által határolt területen,
II. Budapest XIV. Örs vezér tere – Bánki Donát u. – Padlizsán u. – Kerepesi út – Örs vezér tere – Kerepesi út – Vezér u. – Ond vezér tere ill. Vágány utca- Francia út- Kerepesi út- Dózsa György út által határolt területen 

kialakításra kerülő, ill. már kialakított várakozási övezetben a parkolójegy kiadó automaták elhelyezési távolsága növelésének lehetőségei és azok forgalomtechnikai hatásai vizsgálatáról szóló szakértői anyag készítésére.

Az elkészült anyagot jelen előterjesztés 2. és 3. melléklete tartalmazza.

Kérem a Képviselő-testületet a szakértői anyagban szereplő tájékoztatás tudomásul vételére!
Jogi Osztály véleménye: Az előterjesztésben közölt adatok, egyéb információk alapján jogi észrevételt nem tesz
III. Döntési javaslat
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester elfogadja az előterjesztés 1. számú mellékletét képező …./2020. (……) önkormányzati határozati javaslatot.
Az 1. számú melléklet szerinti határozathozatal Magyarország helyi önkormányzatairól szóló 2011. évi CLXXXIX. törvény 47. §-a (1)-(2) bekezdése alapján egyszerű szótöbbséget igényel. 

A mellékletek a www.govcenter.hu felületen elérhetőek

Budapest, 2020. április 
Hajdu Flórián
alpolgármester
Melléklet:
1. melléklet: határozat
2. melléklet: szakértői anyag 1.
3. melléklet: szakértői anyag 2.
1. sz. melléklet a 123-193/2020. sz. előterjesztéshez
Határozati javaslat
Budapest Főváros XIV. Kerület Zugló Önkormányzat
 Képviselő-testülete

……../2020. (…..) önkormányzati határozata
a zuglói várakozási övezetet érintő szakértői anyagról
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy a zuglói várakozási övezetet érintő, 2. és 3. melléklet szerinti szakértői anyagról szóló tájékoztatást tudomásul veszi.
Határidő: azonnal
Felelős: Horváth Csaba polgármester

